PRACOVNÝ LIST pre birmovancov

**5.3. Adorácia**

**Doplň chýbajúce slová**

1. Pred Božiu tvár môžeš prísť ..................... .
2. Adorácia je ......................... sa Bohu. Je to postoj človeka. Hlboké sklonenie sa ducha pred „Kráľom slávy“.
3. Je úctivým ....................... pred Bohom.
4. Človek, ktorý rád a často trávi chvíle s .................. sa mení. Jeho vnútro, preniknuté Bohom, je viditeľné aj .................. . V správaní. Jeho tvár „žiari“ ako Mojžišova. (Ex 34,35)
5. Aj teba Boh pozýva do .................... vzťahu s Ním. Aj ty môžeš byť s Ním kedykoľvek. Aj tvoja tvár môže byť prežiarená .................. prítomnosťou.
6. Neutekaj zo ........................., ale zotrvaj v tichu pred Bohom.
7. Privilegovaným miestom na adoráciu Ježiša Krista je kostol, Boží dom. Ježiš Kristus tam je prítomný vo .......................... ............................. **.** (porov KKC 2691)
8. Umenie, ktoré je zamerané na ..............., tiež privádza človeka k adorácii.

**Zamyslenie**

Adorácia je klaňanie sa Bohu. Je to postoj človeka. Hlboké sklonenie sa ducha pred „Kráľom slávy“. Je úctivým mlčaním pred Bohom. V tichej adoráciisa verejne nahlas neprednášajú vďaky, oslavné hymny, prosby a neznejú piesne. V chráme je posvätné ticho a každý sám adoruje pred Oltárnou sviatosťou. Je niečo v tvojom živote pred čím sa skloníš? Čo je to?

*„A kedykoľvek Mojžiš predstúpil pred Pána, aby s ním hovoril, závoj odkladal, kým sa nevrátil späť. A keď vyšiel, oznamoval Izraelitom, čo mal prikázané. Izraeliti zakaždým videli Mojžišovu tvár a Mojžišovi tvár žiarila.“* (Ex 34,34-35) O čom hovorí tento zážitok Mojžiša? Ako sa prejavuje Boh? Jeho láska? Ako sa mohol cítiť Mojžiš pred Bohom?

Človek, ktorý rád a často trávi chvíle s Bohom, ako Mojžiš, sa mení. Jeho vnútro, preniknuté Bohom, je viditeľné aj navonok. V správaní. Môžeš byť aj ty namiesto Mojžiša? Aký je človek, ktorý sa stretne s Bohom?

Máš rád ticho? Dokážeš byť ticho? Prečo je dobré byť ticho? Čo sa s tebou deje, keď si v tichu? Čo sa ti vynára? Ak sa rozhodneš adorovať, možno budeš mať práve potrebu viac Bohu hovoriť ako mlčať. Je to v poriadku. Ak dohovoríš, a myšlienky ti utíchnu, možno nastal čas na ticho. Len tak sa v srdci skloň pred Ním a vzdaj Mu úctu, ako keď si človek kľaká pred Kráľa. Skús to aj teraz, v chvíli ticha. Takto to môžeš robiť kedykoľvek počas dňa. Tvoj Boh ťa počuje, vie o tebe, nech si kdekoľvek.

Otvor si vo Svätom písme príbeh o Márii a Marte (Lk 10, 38-42) – skús rozobrať tento príbeh – Uvažuj aký je život s Ježišom a okolo Ježiša... V našom živote je prítomná súčasne aj Mária aj Marta. Je dôležité byť aj Martou, najmä v mladom veku, keď si plný sily, energie byť aktívny. Spočinutie pri Bohu však prinieslo Márii pokoj a radosť. Počúvala Ježišovo slovo, poznávala ho a v ňom nachádzala riešenia svojho života, silu. Tak, ako aj Mojžiš a mnoho iných biblických postáv. Čo riskuje človek, ktorý sa nevie zastaviť? Je neustále v činnosti, nevie si upokojiť myseľ?

Privilegovaným miestom na adoráciu Ježiša Krista je kostol, Boží dom. Ježiš Kristus tam je prítomný vo Sviatosti oltárnej. (porov KKC 2691) Kedy môžeš prísť na adoráciu? Ak nie je Sviatosť oltárna vyložená k adorácii, kde ju nájdeš vždy? Čo je to Svätostánok? Podľa čoho ho nájdeš, ako je to miesto označené? Tieto myšlienky si ľahšie zapamätáš, ak si ich napíšeš. Môžeš sem :o)

Umenie, ktoré je zamerané na krásu, tiež privádza človeka k adorácii. O aký druh umenia ide? Podľa čoho vyhodnotíš, či je umenie zamerané na krásu? Môže aj nejaký film predstavovať krásu a dobro, pri ktorom máš chuť ďakovať Bohu? Videl si taký? Aký to bol film?

**Modlitba**

Svätý, svätý, svätý,

Pán Boh všetkých svetov,

Plné sú nebesia i zem tvojej slávy. Hosanna na výsostiach!

Požehnaný, ktorý prichádza v mene Pánovom.

Hosanna na výsostiach! (z liturgie Cirkvi)

Sláva Otcu, i Synu i Duchu Svätému,

Ako bolo na počiatku, tak nech je i teraz i vždycky, na veky vekov. Amen.

**Aplikácia do života – vyber si**

* spoločná adorácia pred Svätostánkom
* kedykoľvek pôjdem okolo Božieho chrámu, zastavím sa na krátku poklonu (adoráciu)

**Chýbajúce slová:** 1. kedykoľvek; 2. klaňanie; 3. mlčaním; 4. Bohom, navonok; 5. intímneho, Božou; 6. samoty; 7. Sviatosti oltárnej; 8. krásu

**KOMUNIKAČNÁ HRA** (Icebreaker) – **na úvod stretnutia**. Cieľom hry je „lámať ľady“ – zažiť niečo spolu, odľahčiť napätie. Hra nemusí súvisieť s témou stretnutia.

**Radšej by si?**

V hre „Radšej by si“, v ktorej postavíte proti sebe dve možnosti. Niekedy sú voľby vážne; inokedy smiešne.

Začnite s týmito výzvami. Radšej by si...

* Bol ticho alebo hovoril?
* Býval v horách alebo v meste?
* Bol slávnym autorom alebo slávnym hudobníkom?
* Mal schopnosť čítať myšlienky alebo bol neviditeľný?
* Strávil deň v zábavnom parku alebo v obchodnom centre?
* Mal súkromné ​​lietadlo alebo luxusné športové auto?
* Žile niekde, kde je vždy teplo a slnečno, alebo niekde, kde je vždy zima a sneží?

Po položení každej otázky vyzvite birmovancov, aby sa presunuli na jednu stranu miestnosti, ak by si vybrali prvú možnosť, a na druhú, ak by uprednostnili druhú.

Ak chcete všetkých radšej nechať na svojich stoličkách, dajte im možnosť výberu rôznych značiek v dvoch farbách (napr. farebné vatové tyčinky, alebo farebné kamienky), ktoré dáte do stredu, aby si z nich každý vybral svoju voľbu odpovede na otázku.